**ประเด็นในการนำไปสู่ BEST PRACTICE**

การไกล่เกลี่ยและระงับข้อพิพาทของศูนย์ดำรงธรรมอำเภอระแงะ กรณี ของนายกองค์การบริหารส่วนตำบล กาลิซา กับ ผู้ดูแลเด็กประจำศูนย์เด็กเล็ก

**1.ความเป็นมา/สภาพปัญหาที่เกิดขึ้น**

ด้วย นางสุกัญญา แมเลาะปากา นาง เจ๊ะมาซือนะ ลูวา และ นางฮาซือมะห์อาละ ได้ร้องขอความเป็นธรรม กรณีนายกองค์การบริหารส่วนตำบลกาลิซา อำเภอระแงะ จังหวัดนราธิวาส บังคับให้ผู้ดูแลเด็กประจำศูนย์เด็กทั้ง ๓ คนต้องเซ็นใบต่อสัญญาจ้าง ๔ เดือนต่อสัญญาครั้งและต้องเซ็นใบลาออกไว้ล่วงหน้าก่อนซึ่งบุคคลดังกล่าวทั้ง ๓ คน เห็นว่าการกระทำดังกล่าวเป็นการบังคับตนให้ออกจากการทำงานซึ่งตนเห็นว่าไม่ถูกต้อง จึงขอความเป็นธรรมกับ ศูนย์ดำรงธรรมจังหวัดนราธิวาสซึ่งมีผู้ว่าราชการจังหวัดนราธิวาสเป็นผู้ดูแล

**2.แนวทางปฏิบัติ/การแก้ไขปัญหา**

โดยเมื่อวันที่ 11 กุมภาพันธ์ 2557 นายอำเภอระแงะ พร้อมด้วยปลัดอำเภอประจำศูนย์ดำรงธรรม ท้องถิ่นอำเภอระแงะ ปลัดองค์การบริหารส่วนตำบลกาลิซา และคู่กรณี คือ นางสุกัญญา แมเลาะปากา นางเจ๊ะมาซือนะ ลูวา และ นางฮาซือมะห์อาละ ได้เชิญคู่กรณีมาเจรจาตกลงในเรื่องกรณี ของสัญญาจ้างของผู้ดูแลเด็ก ของการบริหารส่วนตำบล กาลิซา ซึ่งการเจรจาครั้งนี้นายกฯไม่ได้เข้าร่วมการเจรจาเพราะต้องเดินทางไปประเทศกัมพูชา โดยนายอำเภอระแงะซึ่งเป็นประธานในที่ประชุมการเจรจาได้กล่าวรายละเอียดของเรื่องที่มีการร้องเรียน พร้อมทั้งแนะนำทางออกของการแก้ไขปัญหาเรื่องนี้ ซึ่งทางปลัดองค์การบริหารส่วนตำบล กาลิซา แจ้งว่าที่ผ่านมาตนได้แจ้งให้ผู้ดูแลเด็กเข้าไปเซ็นสัญญาหลายครั้งแล้ว แต่ทางผู้ดูแลเด็กประจำศูนย์เด็กฯไม่ยอมเข้าไป สาเหตุที่ต้องดำเนินการแบบนี้เพราะที่ผ่านลูกจ้างมีการต่อสัญญาหลายปีทำให้ยากต่อการให้ลาออกทำให้เกิดปัญหาในการบริหารงานบุคคล แต่ถ้าผู้ดูแลเด็กไม่ต้องการเซ็นต์สัญญาลาออกตนก็ไม่บังคับ แต่ขอไปปรึกษากับทาง นายกองค์การบริหารส่วนตำบล กาลิซาก่อน

ต่อมาเมื่อวันที่ 25 กุมภาพันธ์ 2557 นายอำเภอระแงะ พร้อมด้วย ปลัดอำเภอประจำศูนย์ดำรงธรรม ท้องถิ่นอำเภอระแงะ ได้เชิญนายสมาน สะอินายกองค์การบริหารส่วนตำบลกาลิซา นายมนัสรี หะยีหะมะ ปลัดองค์การบริหารส่วนตำบลกาลิซา และคู่กรณี คือ นางสุกัญญา แมเลาะปากา นาง เจ๊ะมาซือนะ ลูวา และ นาง ฮาซีมะห์ อาละ โดยประธานในที่ประชุมได้กล่าว เรื่องความเป็นมาและ

/การเจรจา…..

-๒-

การเจรจาครั้งที่ผ่านมาพร้อมทั้งเสนอแนะทางออกของเรื่องนี้ ซึ่งทางนายกฯ ได้แจ้งให้ทราบว่าที่ผ่านมา องค์การบริหารส่วนตำบลกาลิซา ประสบปัญหาเรื่องการทำงานของพนักงานลูกจ้างเพราะไม่ค่อยมาทำงานและทำงานก็ไม่ค่อยจะเต็มที่ จึงเกิดปัญหาในการบังคับเพราะสัญญาจ้างทำไว้หลายปี ตนจึงแก้ระบบการบริหารงานใหม่โดยให้ เซ็นต์ใบลาออกก่อนล่วงหน้าเพราะจะได้เป็นการเตือนสติในการทำงาน รวมไปถึงหากมีปัญหาเรื่องการทำงานตนก็สามารถบังคับได้เลย และที่ผ่านมาตนไม่เคยให้ใครลาออกจากงานนอกเสียจาก ทำผิดระเบียบจริงๆ หากว่าเป็นเรื่องเล็กน้อยก็ผ่อนปรนกันไปแต่หากทาง ผู้ดูแลเด็กทั้ง 3 ราย ไม่ต้องการเซ็นต์ใบลาออกตนก็ไม่บังคับแต่ ตนจะต่อสัญญาให้เป็นรายปีเท่านั้นเหมือนลูกจ้างคนอื่นๆ

ด้านด้านนางสุกัญญา แมเลาะปากา ตัวแทน ผู้ดูแลเด็กองค์การบริหารส่วนตำบลกาลิซา ได้ชี้แจงว่าตนพอจะเข้าใจเรื่องนี้แล้วในเรื่องจุดประสงค์ของ นายกองค์การบริหารส่วนตำบล เพราะก่อนหน้านี้ตนไม่ทราบรายละเอียดมาก่อน และยินดีที่จะทำงานที่องค์การบริหารส่วนตำบลกาลิซาต่อไป

ซึ่งผลการเจรจาครั้งนี้ นายกองค์การบริหารส่วนตำบล กาลิซา ตกลงที่จะทำสัญญาจ้างให้กับผู้ดูแลเด็กประจำศูนย์เด็กทั้ง 3 คน และผู้ดูแลเด็กประจำศูนย์เด็กทั้ง 3 คนก็ยินดีที่จะทำงานที่นี้ต่อไปซึ่งการทำสัญญาใหม่ดังกล่าวมีผลตั้งแต่วันที่ 3 มีนาคม 2557

**3.สรุปวิธีการทำงานที่นำไปสู่วิธีการที่เป็นเลิศ**(best practice))

เนื่องด้วยการเจรจาไกล่เกลี่ยที่ดำเนินการโดยฝ่ายปกครองนั้น เป็นดำเนินงานโดยใช้หลักของรัฐศาสตร์บวกกับข้อกฎหมาย

ซึ่งหลักของรัฐศาสตร์นั้นต้องการยึดหลักของของความปรองดอง สมานฉันท์ ลดปัญหาและข้อขัดแย้งของสังคมเพื่อให้สังคมอยู่กันอย่างสงบสุข

ส่วนหลักข้อกฏหมายนั้นเป็นเรื่อง ของบทลงโทษที่ต้องการบังคับให้เป็นข้อกำหนดที่ทำกันไว้มีระเบียบ มีขั้นตอน แต่จุดประสงค์ก็เพื่อต้องการให้สังคมสงบเรียบร้อยเช่นกัน

โดยนายอำเภอเป็นผู้บังคับบัญชาข้าราชการในระดับอำเภอ ตามพระราชบัญญัติการบริหารราชการแผ่นดิน 2534 และมีหน้าที่ไกล่เกลี่ยและระงับข้อพิพาททางแพ่ง 2553 ซึ่งการไกล่เกลี่ย นั้นหากว่าผู้เป็นประธานในการไกล่เกลี่ยไม่มี อำนาจหน้าที่หรือไม่มีวาทกรรมในการประสาน ในการเจรจา ก็ไม่สามารถที่จะทำให้คู่กรณี ที่มีเรื่องทะเลาะกัน มาก่อนสามารถที่จะปรองดองหรือตกลงกันได้ เพราะต่างฝ่าย

/ต่างก็มี….

-๓-

ต่างก็มีความต้องการของตนเองอยู่ในใจ ซึ่งถ้าสามารถหาจุดกึ่งกลางของความต้องการของทั้ง 2 ฝ่ายได้ ก็สามารถเจรจาปัญหาดังกล่าวให้จบลงได้โดยเรียบร้อย ซึ่งหน้าที่นี้ก็เป็นหนึ่งในหน้าที่ของฝ่ายปกครอง ในการที่บำบัดทุกข์ บำรุงสุข ให้แก่พี่น้องประชาชน ในหน้าที่ของนายอำเภอ

**4.ปัจจัยที่นำไปสู่ความสำเร็จ ( key success factors)**

เนื่องด้วยการทำงานของฝ่ายปกครองในพื้นระดับอำเภอต้องทำงานร่วมกับทุกภาคส่วน ทั้งภาคราชการ ภาคประชาชน กลุ่มเครือข่ายต่างๆ ทำให้สามารถที่จะบังคับบัญชา ประสานงาน ขอความช่วยเหลือ เพื่อให้งานในหน้าที่ดำเนินไปได้อย่างสะดวก เพราะการทำงานในระดับพื้นที่นั้น นอกจากจะใช้หลักธรรมมาภิบาลในการบริหารแล้วต้องใช้ ความใกล้ชิดระหว่างองค์กร ระหว่างบุคคล ในการทำงาน เพื่อให้งานเดินไปได้อย่างราบเรียบ ซึ่งสิ่งที่นักปกครองจะต้องทำคือ และจะต้องทำให้ได้คือเป็น คือเป็นผู้ประสานงานที่ดีเพราะอำเภอคือศูนย์กลางในการบริหารของระดับภูมิภาคระดับอำเภอ แทบทุกเรื่องจะต้องผ่านอำเภอ สิ่งเหล่านี้เป็นจุดที่ดีของนักปกครองในการใช้ประโยชน์ ในการที่จะทำหน้าที่ ในการบังคับบัญชา สั่งการและประสานงาน เพราะทุกเรื่องต้องผ่านอำเภอ และอำเภอต้องรู้ทุกเรื่อง

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

